Società Anonima per le Ferrovie di Reggio Emilia

La Società Anonima per le Ferrovie di Reggio Emilia (SAFRE) l'ēra 'na socetê italiâna dóve al sogèt socêl l'ēra la gestiòun dal léni feroviâri

La SAFRE, a capitêl privê, l'è nasûda per la costrusiòun e gestiòun ed ferovéi 'd interèsi cunômich regionêl ed la zôna a mezdé dal Po.
Int al 1860 a Rèz un cumitêt sitadèin l'à preparê al progèt ed 'na Rèz - Lóca cun diramasiòun per La Spèsia. La préma trâta fâta l'è stêda la trâta Rèz – Ventōş (frasiòun de Scandiân) ed la Ferovéia Rèz Sasôl. Dôp a gh'è andê a Drê la Rèz Guastâla cun la diramasiòun per Bagnōl – Chèrp e al şlòngh ed la Scandiân Sasôl.

Int al 1900 lì Aministrsasiòun ed la Pruvîncia l'à prupôst a sté socetê ed fêr e gestîr la ferovéia Rèz – Canòsa (alōra ciamêda Ciân) cun la mîra ed fêrlga fêr insèm al coperatîvi.  La SAFRE l'à rifiutê sté acôrd e int al 1904 la costrusiòun e l'eşercési ed la lénia în gnûdu dêdi al Consorzio Cooperativo di Produzione e Lavoro, fât cun l'uniòun ed 27 coperatîvi, la ferovéia la vîn finîda int al 1910.

Tr' al 1905 e al 1907 la SAFRE l'à 'vû in gestiòun ânca la Ferovéia Ofantino (da Foggia a Lecce pr' al traspôrt dal sêl). L' acôrd l'è stê firmê a Firèinsa al 12 mêrs dal 1905.

La gestiòun dal Ferovéi Arzâni l'è stê un bòun mumèint sia per la cuniméia dal pôste sia per la Ferovéia ed l' Ofantino, dôp dû ân però al Ferovéi dal Stêt ân tôt in mân ânch stà lénia e l'è stê şcianchê al cuntrât cun la SAFRE
A sègvit ed 'na grôsa crîşi cunômica, int al 1936 la socetê la vîn mésa in liquidasiòun, l'à finî al j ativitê e al dō léni feroviâri arzâni în pasêdi sòta al Consorzio Cooperativo Ferrovie Reggiane (CCFR).

 Materiêl pr'andêregh in fònda 

Categoria:TRASPORTI